Doblets en els premis de les Falla d'Alboraia
17 de març de 2023

Al llarg del matí el jurat que estableix els premis als monuments fallers de les 8 comissions va visitar i va valorar els anhelats guardons.

La plaça del Carme va reunir a les 18.30 hores a totes les comissions falleres del municipi en la gala de lliurament dels premis, l'esdeveniment va estar presidit per l'alcalde d'Alboraia i president de la Junta Local Fallera, Miguel Chavarría que va compartir escenari amb membres de la junta. També van assistir a l'acte de lliurament Susana Cazorla, regidora de Cultura Festiva, i part de la Corporació Municipal de l'Ajuntament d'Alboraia.

La jornada va comptar amb una intèrpret en llengua de signes de la Federació de Persones Sordes de la Comunitat Valenciana (FESORD CV), que ajuden a fer que els esdeveniments d'Alboraia siguen més accessibles i inclusius.

La gala va començar amb l'atorgament dels premis al "Sentiment Faller", per al Centre Ocupacional Pas a Pas, i a l' "Esperit Faller", per a Món Gran.

El següent guardó va ser per a les Falles Inclusives, a la Igualtat i la Diversitat, part del Pacte d'Estat Contra la Violència de Gènere, que van recaure en:

\- Falla Infantil: Falla Port Saplaya.

\- Falla Gran: Falla El Palmaret.

La gala va continuar amb el lliurament dels premis a les Falles Infantils. Els accèssits atorgats als monuments infantils van ser:

\- Premi a la Gràcia: Falla Miracle, Nou i Cabanyal.

\- Premi a l'Enginy: Falla La Nova d'Alboraia.

\- Premi a la Simpatia: Falla Rei En Jaume.

\- Premi a la Innovació: Falla Port Saplaya.

\- Premi de la Crítica: Falla Calvet.

Els monuments infantils premiats van fer vibrar la plaça amb el resultat següent:

\- 3r Premi: Falla El Palmaret.

\- 2n Premi: Falla Platja Patacona – Camí de Vera.

\- 1r Premi: Falla El Poble d'Alboraia.

Per a finalitzar es va fer lliurament dels premis en la Categoria Absoluta, amb el següent resultat:

\- 3r Premi: Falla Rei En Jaume.

\- 2n Premi: Falla Platja Patacona – Camí de Vera.

\- 1r Premi: Falla El Poble d'Alboraia.

Amb aquests resultats es confirmaven els doblets de la Falla El Poble d'Alboraia i la Falla Platja Patacona – Camí de Vera, en els primers i segons llocs respectivament. Per a finalitzar l'acte, totes les persones assistents van escoltar i van cantar l'himne de la Comunitat Valenciana.